Vurdering

Da Powerpoint er noe de fleste har erfaring med, har vi valgt å ikke fokusere på det, men heller se på noen andre verktøy som vi selv kan ha nytte av å sett oss mer inn i. Vi valgte å fokusere på Prezi, Wordle og Wall Wisher, men har også tatt med mulige hjelpemidler som tegneserier, podcast og video. I vår presentasjon har vi brukt Prezi som hovedverktøy og de andre for å utfylle presentasjonen. Det første vi gjorde var å sette oss inn i hvert vårt verktøy og presentere de for hverandre. Etter hvert som vi snakket om de forskjellige verktøyene, fant vi fordeler og ulemper ved de ulike programmene. Noen var ikke egnet til presentasjon, noen dårlig egnet og andre meget godt egnet. Vi fant ut at den beste måten å presentere verktøyene på var å demonstrere dem samtidig som vi brukte dem. Derfor begynte vi å skrive om de forskjellige sidene ved verktøyene ved å brukte selve verktøyene for å forklare. Dermed satt vi oss inn i de forskjellige verktøyene og fant ut hvordan vi kan bruke dem. Det var spennende å lære om disse verktøyene og se at det er mange muligheter som åpner seg ved bruk av digitale verktøy. Vi var alle enige om at vi kom til å benytte oss av disse mulighetene i undervisning når vi blir lærere.
 *  Vurderinger ** 

Prezi: http://[|w][|ww.prezi.com] er et digitalt presentasjonsverktøy hvor man kan legge inn tekst, bilder, film og lyd. Man kan enkelt logge seg inn på nettsiden og starte med å lage sin presentasjon. Prezi kan minne om power point, men er noe mer avansert. Likevel er det morsomt å bruke prezi. Resultatet blir morsomt, interessant og underholdende for elevene. Prezi vil, lettere enn power point, fange elevnes oppmerksomhet ved at presentasjonsverktøyet er interesant i seg selv. Å lage en prezi er litt tidkrevende og det er lett å henge seg opp i og utforske alle funksjonene. Etter å ha brukt Prezi noen ganger, vil man som alt annet være vandt med det og det vil ta kortere tid. I en prezi ligger alt du har lagt inn på en uendelig stor side som man kan forstørre og forminske for å se på en enkelt del, eller få et overblikk over hele presentasjonen. Vi mener at Prezi tar mye tid i forhold til å bruke det i et klasseromsprosjekt. Til et lengre prosjekt, på ungdomstrinnet, kan det være morsomt for elevene å utforske. I forhold til å bruke Prezi som et presentasjonsverktøy for lærere, tror vi det kan være en fin forandring. Det man må huske på er at funksjonene på prezi er interessante og kan dermed ta elevens fokus fra presentasjonens innhold og over på selve prezien. For å kunne lage en prezi, må du lage deg brukernavn og passord. Da vil det komme opp at du kan velge mellom tre forskjellig versjoner av Prezi. Èn av disse tre er gratis, men den gir deg ikke så mange muligheter som de som koster penger. Man kan for eksempel ikke legge lyd eller video direkte inn på Prezien i den versjonen som er gratis. Andre funksjonen som å legge til lenger, bilder, snu tekst og forstørre og forminske kan fortsatt gjøres. Det går og an å skifte layout. Til de forskjellige layoutene følger det med noen forskjellige skrifttyper og farger. Siden det bare er en side, kan man lage en nummerert sti for hvilken rekkefølge den skal vises i. Da er det bare å trykke ”show” og trykke på pilen i nedre høyre hjørne eller piltastene for å vise frem Prezien.

Wall Wisher: [|http://www.wallwisher.com] er en digital vegg der man kan poste notater om ulike temaer. Som bruker velger man selv om du vil lage en ny vegg og et nytt tema, eller å komme med ny informasjon til en allerede eksisterende vegg. Dette gjør at wallwisher kan være et nyttig verktøy å bruke i undervisningen, da elevene kan delta aktivt. Det skaper interaksjon mellom lærer og elev, og kan virke som et slags forum i klassen. Wallwisher er veldig nyttig hvis du skal presentere et tema fra ulike synsvinkler, og kan for eksempel være en god start på en diskusjon i klassen. Når du har opprettet en vegg, så kan du selv bestemme hvem som skal få poste der. Alle nye notater må godkjennes av den som har lagd veggen, dersom du har valgt disse innstillingene. Wallwisher er veldig enkelt å bruke, og er et greit verktøy å benytte i undervisningssammenheng. Selvfølgelig er det enkelte negative sider ved å bruke dette i klasserommet. Som alltid, kan man på internett utgi seg for å være noen man ikke er, og dette er ikke noe en lærer kan dobbeltsjekke. Dette verktøyet forutsetter også at man har nok PC’er tilgjengelige i klasserommet.

Wordle: http://[|www.wordle.net] er et presentasjonsverktøy hvor man enkelt kan få laget et bilde av de mest brukte ordene fra en tekst, eller en internettside. Å lage en wordle krever ingen registrering eller innlogging. Man trenger kun å klikke seg inn på siden og klikke på «create your own». Da vil det dukke opp en tekstboks hvor man kan legge inn eller skrive inn den teksten man vil ha. Klikker man videre, vil bildet av ordene komme opp. Her har man ingen begrensinger over hvordan en vil redigere bildet. En kan bytte både farger, layout og skrift. En kan også velge hvor mange ord man vil ha med. Å lag en wordle en veldig enkelt. Man klikker, limer og svisj – så har man en wordle! Dette er en god måte å framstille en tekst for elever. Man kan vise en wordle før en gjennomgang av teksten. Elever vil derfor kunne vite hva teksten handler om og kan danne seg tanker om dette. En kan si at wordle er en stikkordsform av en tekst som er morsomt og enkelt å bruke. Det egner seg uheldigvis ikke til alle slags tekster. Man kan også bruke det til å samle inntrykkene til elevene etter en tur eller et prosjekt. Da kan du be elevene skrive en lapp, eller at alle sier et ord hver muntlig, også kan du som lærere skrive de inn i Wordle, dermed kan klassens inntrykk lett illustreres. Det er også noen andre negativer sider ved dette presentasjonsverkøyet. Det kan virke usystematisk og rotete. Men de ordene som er størst, er de ordene som blir brukt mest i teksten. Dessverre så er det ikke mulig å endre en wordle etter man har laget den ferdig. Da må man skrive inn teksten på nytt på nettsiden.

Creaza: http://[|www.creaza.com] er et nettbasert digitalt verktøy hvor man får brukt sine kreative evner. Man må registrere en brukerprofil for å benytte seg av tjenesten, noe som er både raskt og gratis. Inne i programmet kan man lage sine egne tegneserier, i tillegg til at det kan brukes til å strukturere tankekart, redigere filmer og lydklipp. Man har også muligheten til å publisere det man lager på nettet, og dele med andre brukere. Creaza kan samkjøres med læringsplattformen Fronter, og er i utgangspunktet ikke ment som et presentasjonsverktøy. Vi har valgt å se på tegneseriedelen av nettsiden, og vurdert tegneserier som digitalt presentasjonsmiddel. Noe av det positive ved tegneserier som presentasjonsverktøy er at det kan bidra til å skape variasjon i en presentasjon, oppmerksomheten kan rettes mot et tema på en utradisjonell, og kanskje annen vinkel enn normalt, og man får utfolde seg kreativt. De negative sidene ved å benytte seg av en tegneserie som presentasjonsverktøy er at de ofte tar lang tid å lage, og man klarer sjelden å dekke et helt tema i en tegneseriestripe. Slik vi ser det egner tegneserier seg bedre som et element i en annen form for presentasjonsverktøy, som power point eller lignende.

Video: Å benytte seg av digitale presentasjonsverktøy i skolen innebærer ikke bare nettbaserte presentasjonsmidler som vi til nå har presentert. Video og podcasting er verktøy man kanskje ikke ser i like stor grad i skolen. Hva dette skyldes kan være at dette er to verktøy som krever både en del ressurser og tid. Å bruke film som presentasjonsmiddel kan være en fin måte å legge fram noe på. Man kan filme et intervju, slik at man slipper å gjengi intervjuet senere, eller man kan lage en film om et prosjekt man har jobbet med. Film som presentasjonsmiddel åpner for mange muligheter, og kan være både morsomt og utfordrene å arbeide med. Å lage film i skolen krever som sagt ressurser og tid, og i tillegg krever det veiledning av lærer i større eller mindre grad. En negativ side ved å ta i bruk film som presentasjonsverktøy er at det kan ta lang tid å redigere en film, og det krever en viss datakompetanse. Podcast: Podcasting er et verktøy som brukes for å spille inn og presentere lyd- og videofiler. Vi har for eksempel brukt podcasting for å samle pensum, og spille inn det viktigste for hvert tema på en lydfil. Podcasting kan også brukes dersom man vil lage innslag til radio eller lyttespill. Alle disse tingene er morsomme og annerledes innslag i en presentasjon. Kreativitet er viktig i presentasjoner, og gjør de mer interessante uansett hva de handler om. En podcast fanger publikums oppmerksomhet, og kan gjøre at stoffet blir lettere å huske. I tillegg kan man bruke ulike effekter, som forsterker uttrykket ytterligere. Å lage en podcast krever mye tid og planlegging, og man må ofte spille inn lydfilen flere ganger for å få det optimalt. Dette blir ofte mye jobb for en enkel presentasjon, for eksempel en undervisningstime. Podcasting vil nok være mer morsomt og lærerikt hvis det gis som en oppgave til elevene.